钦定古今图书集成/历象汇编/乾象典/第006卷 > 《天地万物造化论》王柏
## 钦定古今图书集成/历象汇编/乾象典/第006卷 > 《天地万物造化论》王柏

太素者，质之始也。气形质而未相离，乃谓之混沌。混
沌已分，乃开天地。天形如弹丸，半覆地上，半隐地下，
其势斜倚，故天行健。北高，故极出地三十六度；南下，
故极入地三十六度。周天三百六十五度四分度之
“一。昼则自左而向右，夜则自右而复左。气积于阳，而
其精外明者，谓之‘日’”；气积于阴，而其魄含景者谓之
“月”；体生于地，精浮于天者谓之“星。”五行之精，是谓“五
纬。”经星则丽天而左行，七政则违天而右绕。日之径
千里，昼夜所经，谓之一度。仲夏躔东井而去极近，则
昼长而夜短。仲冬躔南斗而去极远，“则昼短而夜长。
日之周天，以岁计，月以朔计。二十八宿，日之所经，为
黄道横络”天腹。中分二极者，为赤道。春秋二分，日循
赤道平分天体，昼夜中停。春夏之交，阳极生阴，则阳
升于天而生暑；秋冬之交，阴极生阳，则阴际于天而
生寒。日行三百六十度而成岁馀，度之未周者为五
日之强。月行二十九日半而及于日，其不足者，六日
之弱。以不足乘其馀岁，得十一日。积而成月，则置闰。
三岁一闰，五岁再闰，十有九年而为闰七，是谓“一章”，
则馀分尽矣。昼夜百刻，而辰周十二，故以八刻二十
八分为一时，积六千分成昼夜。五日为候，三候为气，
六气为时，四时为年，而天地备矣。乾道变化，二气流
行，阴“气凝聚，阳在内者不得出，则激搏而为雷；阳在
外者不得入，则周旋不舍而为风；阳与阴夹持，则磨
轧有光而为电；阳气正升，为阴气所乘，则相持而为
雨；阴与阳得助其飞腾，则飘飏而为云；阴干于阳而
气薄不能以揜日，则虹见；阳伏于阴而气结，不能以
自收，则雹降，月星布气。阴感之则肃而为霜，阳感之
则液而为露；上寒而下温，则霜不杀物；上温而下寒，
则雨而不冰，风不宜温而温，则雨凝而为雪，阳纵而
阴翕之也；雷不当出而出，则雪霰交至，阳亵而阴乘
之也。”然自天地剖判以来，裨海环之中国，外如赤县
神州者九，乃有大瀛海环其外，天地之际焉。天地冲
和之气，悉萃诸华，而有衣“冠仁义礼乐之风，殊方水
土之精，溢于尤物，不过沈沙栖陆瓌异之产，盖气偏
也。彼穷荒远徼，如日本，如流沙，如悬度，此其地多热。
如雪山，如漏天，如卢龙，此其地多寒。皆日月所偏照，
梯航所罕通，浸不与中国类，亦气中之穷也。南北为
经，东西为纬。东极以至西极，二亿三万五百里七十
五步，南北亦如之。雒阳东抵扶桑，逾二万里；次则日
本，一万五千里，其地温燠；西扺安息，二万五千里；南
至大秦八千里，其地嚣热；南抵真腊二万里；次则扶
南，一万三千里，其地炎暑；北抵流鬼，一万五千里；次
则驳马，一万四千里，其地常雪，驿传至此极矣。天地
初分，只有水火，水便是地，火便是日星也。土之所附，
其气融结，则峙而为山；水之所趋，其势蓄泄，则流而
为川。山气暮合而为岚，水气朝降而为雾。地势峻极，
起自西北，故昆仑乘地之高而东驱，嵩山据地之中
而南骛。两山并驱，其中必有水，两水夹行，其中必有
山。水流东极，气虚而散，如沃焦釜，无有遗馀，往者既
消，来者复息。水流东极，其应于月者为潮。”盖日为阳
精，阴之所依；月为阴灵，潮之所附。朔望之际，月近于
日，故月行疾而潮应大；朔望之后，月远于日，故月行
迟而潮应小。春为阳中，阴生于午而昼潮大。秋为阴
中，阳生于子而夜潮大。一昼一夜而再至，亦犹岁之
春秋，而月之朔望云耳。若夫“乾道成男，坤道成女”，凝
体于造化之初，“二气交感，化生万物，流形于造化之
后，灵于万物者为人，散于动植者为物。天一生水，在
人为精；地二生火，在人为神；天三生木，在人为魂；地
四生金，在人为魄；天五生土，在人为体。受精于阴，其
聚而能灵者，魄也；受气于阳，其散而能神者，魂也。头
圆象天，足方象地，嘘而温者，阳也，吸而凉者阴也。羽
虫三百有六十，而凤为之长，毛虫三百有六十，而麟
为之长；甲虫三百有六十，而龟为之长；鳞虫三百有
六十，而龙为之长，倮虫三百有六十，而人为之长，此
乾坤之美也。故太平之人仁，丹穴之人智，太蒙之人
信，空同之人武，坚土之人刚，弱土之人肥，墟土之人
大，沙土之人细，息土之人丑，轻土之人多利，重土之
人多迟。清水音小，浊水音大，湍水人轻，迟水人重。山
气多男，泽气多女，石气多力，暑气多夭，寒气多寿，陵
气多贪，衍气多仁。”惟中国禀太和，五性全备为无亏。
人之一身，分配五行，而造化之理具焉。五行，一阴阳
也，人诚有之，物亦宜然。鸡知将旦，鹤知夜半，不类信
乎？人狎鸥而机忘，犬吠屠而机露，不类智乎？“虎啸而
风生，龙昑而云起，将雨而鱼噞，将风而鹊下”，不类感
应乎？燕知戊己，虎知破冲，巢居知风，穴居知雨，不类
几先乎？蠖屈而求伸，狨断而求活，不类自全乎？蝼蚁
之君臣，鸿雁之兄弟，出乎类也。“乌鸢之知爱，豺獭之
有祭，反其本也。毛羽鳞介之类如此。至于草木，可类
举焉；松柏郁苍，而知其叶自根流；豫章盘固，而知其
本盛末茂。”橘逾淮而枳，蒿处陆而艾藻寄根于水，葵倾心于日。桂枝之下草不植，麻黄之荄雪不积。观木
而可验晴雨，占草而可知水旱。兔丝不土而蔓映，果
无花而实。芡近阳而性暖，菱背日而性寒。莲实下垂，
则取其象以治心；胡桃瓤缩，则资其形以敛。肺生于
西者物多辛，生于南者物多燥，东北二物亦然。麦受
六阳之全，故就实而昂，稻分阴阳之半，则未实而俯。
菽禀火气，至水旺而枯，荠禀水气，至土旺而绝。衍沃
之区，以种而毓，人力所及；不毛之地，以气而化，雨露
所成。有根本则有枝干，有花实，实中有仁，而生生不
穷之理具焉。故曰：“天开于子，地辟于丑，人生于寅。”循
环无端，孰窥其际？自非圣人后天地而生，知天地之
始，先天地而殁，知天地之终者，畴克然哉。大哉《易》也，
斯其至矣。